
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2008 M. BALANDŽIO 24 D. SPRENDIMO NR. T-148 DALINIO PAKEITIMO
2010 m. rugsėjo 23 d. Nr. T-278
Šakiai



Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 18 str. 1 d. ir atsižvelgdama į asociacijos Gerdžiūnų bendruomenės 2010 m. rugpjūčio 10 d. prašymą Nr. 01-2, nusprendžia:


1. Iš dalies pakeisti rajono savivaldybės tarybos 2008 m. balandžio 24 d. sprendimo Nr. T-148 „Dėl negyvenamųjų patalpų, esančių Kriūkų seniūnijoje, Gerdžiūnų kaime, perdavimo laikinai neatlygintinai valdyti ir naudotis“ (su vėlesniu rajono savivaldybės tarybos 2009 m. kovo 26 d. sprendimu Nr. T-132) 1 punktą ir jį išdėstyti nauja redakcija: 


„1. Perduoti asociacijai Gerdžiūnų bendruomenei laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 76,73 kv. m ploto negyvenamąsias patalpas, esančias Kriūkų seniūnijoje, Gerdžiūnų kaime, Liepų g. 12  (Nekilnojamojo daikto kadastro duomenų byloje Nr. 84/3000, unikalus pastato Nr.8498-4013-6011, pastatas pažymėtas šifru 1C1/p, patalpų indeksai – 1-9, 1-14, 1-15, 1-16, 1-17, 1-18 su 54,42 kv. m bendro naudojimo patalpų, kurių indeksai – 1-10, 1-11, 1-12, 1-19 (visų perduodamų patalpų bendras plotas – 131,15 kv. m), asociacijos Gerdžiūnų bendruomenės įstatuose šiuo metu numatytoms funkcijoms vykdyti“.


2. Įgalioti rajono savivaldybės administracijos direktorių sudaryti ir pasirašyti susitarimą dėl rajono savivaldybės turto panaudos sutarties Nr. 1D-22, sudarytos 2008 m. balandžio 28 d., pakeitimo ir perdavimo - priėmimo aktus.

